Тоде Николетић
<s>Тоде Николетић (Убовића Брдо, 1959) је српски писац и популарни стваралац за најмлађе.</s>

<s>Малишанима су посебно омиљене његове шаљиве песме, па их радо изводе на смотрама рецитатора.</s><s>Такође, инспирисао је многе композиторе за најмлађе, тако да се на музичким фестивалима певају и Николетићеви стихови.</s><s>Подједнако је успешан и у писању драма.</s><s>Готово да у земљи нема позоришта за децу које није изводило комад из његовог стваралачког опуса.</s><s>Поред песама и драма, он је препознатљив по сценском наступу.</s><s>Одушевљава најмлађе при сусрету с њима.</s><s>Организатор је књижевних фестивала, и поетских конкурса за младе, на којима се труди да афирмише талентоване малишане.</s>

<s>Живи у Црвенки а објавио је двадесет две књиге поезије за децу, 60 драма и 40 игроказа.</s>

<s>Превођен је на француски, мађарски, словачки, турски, италијански и руски језик.</s>

<s>Драме су му извођене у Русији, Француској, САД-у, Словачкој, Мађарској, Украјини, Албанији, Турској, Канади, Аустралији, Босни и Херцеговини, Црној Гори и Хрватској.</s><s>Готово да не постоји позориште на просторима српског говорног подручја које није извело неку од његових драма.</s>

<s>Добитник је бројних награда.</s>

<s>Члан је Друштва књижевника Војводине и Свесловенског књижевног друштва.</s><s>Заступљен je у 80 антологија, монографија, хрестоматија, зборника и алманаха.</s>

<s>Извори 
 Шоумен из најслађег села
 Тоде Николетић: Прве боре љубави
 Краљевски фестивал - Тоде Николетић
 Тоде Николетић: Најљепше пјесме за дјецу
 Библиографија Тоде Николетића
 Тоде Николетић: Осмех у сну и на јави
 Долази нам у госте писац Тоде Николетић</s>

